**Vecsés Város Önkormányzatának**

**Képviselő-testülete**

Szám: 17/2017.

**J E G Y Z Ő K Ö N Y V**

**amely készült Vecsés Város Önkormányzata**

**Képviselő-testületének**

**2017. június 29-én (csütörtök)**

**a Bálint Ágnes Kulturális Központ termében**

**megtartott üléséről**

**Jelen vannak:**

Czibolya Zoltán, Frühwirthné Halász Melinda, dr. Lugosi Mária, Oláh László, Saska Istvánné, Szabó Attila, Tóth Judit, Várszegi Csaba képviselők, Szlahó Csaba polgármester

**Jelen vannak továbbá:**

Mohainé Jakab Anikó jegyző, Dr. Szarvas Tibor Vecsési Egészségügyi Szolgálat igazgató-főorvos, Harazin István Vecsés Városközpont-fejlesztő Nonprofit Kft. ügyvezetője, Berényi Mária főépítész, Horváthné Gyurcsán Erika Vecsés Tájékoztatásáért Közalapítvány elnöke, Pável Béla, Kecskeméti Róbert szakértők

**Levezető elnök:** Szlahó Csaba polgármester

Szlahó Csaba polgármester: üdvözlöm a képviselőket, a cégeink és intézményeink vezetőit, a szakértő urakat, a hivatali kollégákat és a sajtó képviselőit.

Megállapítom a jelenléti ív alapján, hogy a 11 fős Képviselő-testületből 9 fő jelen van, így a Képviselő-testület határozatképes. Tábori Ferenc alpolgármester úr és Alattyányi István képviselő úr jelezte, hogy nem tud részt venni az ülésen. A Képviselő-testület ülését megnyitom.

Szlahó Csaba polgármester: felvételre javaslom az alábbi napirendi pontot:

Javaslat pályázat benyújtására az MLSZ Országos Pályaépítési Programjához kapcsolódó nagyméretű műfüves pálya kialakítására

Előterjesztő: Szlahó Csaba polgármester

Szavazásra teszem fel a felvételre javasolt napirendi pont elfogadását.

**167/2017. (VI.29.) határozat**

**Vecsés Város Önkormányzatának Képviselő-testülete úgy dönt, hogy az alábbi előterjesztést felveszi napirendjére:**

Javaslat pályázat benyújtására az MLSZ Országos Pályaépítési Programjához kapcsolódó nagyméretű műfüves pálya kialakítására

Előterjesztő: Szlahó Csaba polgármester

(9 igen szavazat, egyhangú)

Szlahó Csaba polgármester: végleges napirendi pontokra az alábbi javaslatot teszem:

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Településképi Arculati Kézikönyve, a településképi rendelete és ezzel kapcsolatban a VÉSZ módosítására vonatkozó tervezési szerződés megkötésére

Előterjesztő: Szlahó Csaba polgármester

Meghívott: Berényi Mária főépítész

**4. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

Meghívott: Berényi Mária főépítész

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosítására vonatkozó tervezési szerződés megkötésére

Előterjesztő: Szlahó Csaba polgármester

Meghívott: Berényi Mária főépítész

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

**8. napirendi pont:**

Javaslat a Vecsés, Előd u. 81. sz., 5874 hrsz. alatti ingatlanra bejegyzett elidegenítési és terhelési tilalom törlésére

Előterjesztő: Szlahó Csaba polgármester

**10. napirendi pont:**

Javaslat a 18/2017. (I.24.) határozat módosítására

Előterjesztő: Szlahó Csaba polgármester

**11. napirendi pont:**

Javaslat pályázati kiírásra a Semmelweis Bölcsőde intézményvezetői állására

Előterjesztő: Szlahó Csaba polgármester

**12. napirendi pont:**

Beszámoló a Vecsés Közrendjéért és Közbiztonságáért Közalapítvány 2016. évi munkájáról

Előterjesztő: Szlahó Csaba polgármester

Meghívott: Fekete Károly elnök

**13. napirendi pont:**

Beszámoló a Vecsés Tájékoztatásáért Közalapítvány 2016. évi munkájáról

Előterjesztő: Szlahó Csaba polgármester

Meghívott: Horváthné Gyurcsán Erika elnök

**14. napirendi pont:**

Javaslat pályázat benyújtására az MLSZ Országos Pályaépítési Programjához kapcsolódó nagyméretű műfüves pálya kialakítására

Előterjesztő: Szlahó Csaba polgármester

**15. napirendi pont:**

Kérdés

**16. napirendi pont:**

Közérdekű bejelentés

**17. napirendi pont:**

Napirendi javaslat

Zárt ülésen tárgyalandó:

**18. napirendi pont:**

Javaslat az Oktatási Intézmények Központi Konyhájának felújítási munkái tárgyú közbeszerzési eljárás eredményének megállapítására

Előterjesztő: Szlahó Csaba polgármester

Szlahó Csaba polgármester: szavazásra teszem fel a napirendi pontok elfogadását.

**168/2017. (VI.29.) határozat**

**Vecsés Város Önkormányzatának Képviselő-testülete napirendjét az alábbiak szerint állapítja meg:**

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

**3. napirendi pont:**

Javaslat Vecsés Város Településképi Arculati Kézikönyve, a településképi rendelete és ezzel kapcsolatban a VÉSZ módosítására vonatkozó tervezési szerződés megkötésére

Előterjesztő: Szlahó Csaba polgármester

**4. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosítására vonatkozó tervezési szerződés megkötésére

Előterjesztő: Szlahó Csaba polgármester

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

**7. napirendi pont:**

Javaslat a Vecsés, Előd u. 81. sz., 5874 hrsz. alatti ingatlanra bejegyzett elidegenítési és terhelési tilalom törlésére

Előterjesztő: Szlahó Csaba polgármester

**8. napirendi pont:**

Javaslat a 18/2017. (I.24.) határozat módosítására

Előterjesztő: Szlahó Csaba polgármester

**9. napirendi pont:**

Javaslat pályázati kiírásra a Semmelweis Bölcsőde intézményvezetői állására

Előterjesztő: Szlahó Csaba polgármester

**10. napirendi pont:**

Beszámoló a Vecsés Közrendjéért és Közbiztonságáért Közalapítvány 2016. évi munkájáról

Előterjesztő: Szlahó Csaba polgármester

**11. napirendi pont:**

Beszámoló a Vecsés Tájékoztatásáért Közalapítvány 2016. évi munkájáról

Előterjesztő: Szlahó Csaba polgármester

**12. napirendi pont:**

Javaslat pályázat benyújtására az MLSZ Országos Pályaépítési Programjához kapcsolódó nagyméretű műfüves pálya kialakítására

Előterjesztő: Szlahó Csaba polgármester

**13. napirendi pont:**

Kérdés

**14. napirendi pont:**

Közérdekű bejelentés

**15. napirendi pont:**

Napirendi javaslat

**Zárt ülésen tárgyalandó:**

**16. napirendi pont:**

Javaslat az Oktatási Intézmények Központi Konyhájának felújítási munkái tárgyú közbeszerzési eljárás eredményének megállapítására

Előterjesztő: Szlahó Csaba polgármester

(9 igen szavazat, egyhangú)

**1. napirendi pont:**

Tájékoztató a két ülés között történt fontosabb eseményekről

Előterjesztő: Szlahó Csaba polgármester

Szlahó Csaba polgármester: Folyamatosan halad az Andrássy iskola épületenergetikai beruházása. A tornatermi rész teljesen elkészült. A régi épületszárny palatetős része lecserélésre került cseréptetőre, itt a konyhai rész tetőszerkezete is megerősítésre kerül és a cserép is új lesz. Ezen az épületrészen a külső ablakok cseréje is megtörtént, az utcai homlokzat színezése folyik.

A Polgármesteri Hivatalnál a tető bontása és építése folyik elvileg 4 ütemben, gyakorlatilag egyszerre. A tervezetten 4 x 3 hét helyett valószínűleg gyorsabban fog elkészülni a tetőfelújítás. A nyílászárók cseréje és a homlokzati szigetelés előkészítés alatt van.

A Házasságkötő felújítása hamarosan befejeződik, jelenleg a klíma berendezések pontosított behelyezését és a korlát kiépítését végzik.

A Grassalkovich iskola udvar felújítása is megkezdődött, a bontási munkálatok megtörténtek, jelenleg a csapadékvíz elvezetés kiépítése van folyamatban. A Német Nemzetiségi Önkormányzat pályáztatta meg ezt a munkát.

A Konyha eszközbeszerzésére a szerződést megkötöttük, a beszállítás és az eszközök beépítése a belső munkálatokkal együtt fog megtörténni.

A Zöldfa utca útfelújítási munkái is megkezdődtek. A közműbekötések cseréje megtörtént, jelenleg az útalap készítése van folyamatban.

A Magyar Közlöny 81. számában a 1278/2017.(VI.2.) Kormányhatározat mellékletében megjelent, hogy Vecsésen kézilabda munkacsarnok létesül. A 17 település közül Vecsés a 8. helyen besorolt. Ez a pályázat rangsorolási és a létesítés fontossági sorrendje is egyben. A Nemzeti Sport Központokkal egyeztettünk, adatlapot kértek, amit kitöltve elküldtünk.

Szintén a 81. Magyar Közlönyben a 1281/2017.(VI.2.) Kormányhatározatban szerepel Vecsés a tanuszoda fejlesztéssel. A tanuszoda tervezésére a helyszíni bejárás 2017.06.24-én már megtörtént.

A KMOP-4.6.1/B\_2-2008-0181 számú pályázat keretében megvalósított Tündérkert Óvoda pályázat 5 éves projektfenntartási időszaka 2015. december 31-én lejárt. A Magyar Államkincstár kapta meg a feladatot, hogy a fenntartási időszak utánkövetéses záró helyszíni ellenőrzését lefolytassa. Az ellenőrzés során megtekintették az ingatlan nyilvántartási dokumentumokat, a főkönyvi és eszközkartonokat, ellenőrizték a vállalt indikátorokat, valamint bejárták az óvoda épületét is. Az ellenőrzés során mindent rendben találtak.

A város támogatást nyert az elektromos töltőállomás pályázaton. A támogatási szerződés jelenleg aláírás alatt van, a helyszín kijelölése megtörtént.

A Pest Megyei Önkormányzat által a belterületi utak gazdaságfejlesztési célú felújítására kiírt pályázaton nyertünk, így megvalósul a Róder Imre és a Kereszt utca felújítása (147 pályázatból 53 önkormányzat nyert).

Elkészült a Zrínyi utca egyoldali járdafelújítása. A Fő út 49-ben elkezdődtek a homlokzat felújítási munkálatok. A hagyományoknak megfelelően idén is ellátogattam mind a négy általános iskolába, ahol a kitűnő tanulókat palacsintával láttuk vendégül.

Június 1-jén bemutatkozott nálunk a srí lankai tiszteletbeli magyar konzul, aki megalapította a Ronan Air légitársaságot. Június 4-én volt a Trianoni megemlékezés a Megmaradás Emlékműnél. Június 9-11. között került sor az első Svábfesztre az Epresben. Június 13-án a Közlekedéstudományi Intézet szervezésében tartották a 2017-2018. évi MÁV és Volán menetrendi egyeztetést és tájékoztatást a vecsési és a gyáli járás településeire vonatkozóan. A tájékoztatón elhangzott, hogy menetrendváltozás nem várható. A MÁV-nál és a Volánnál is új járművek beszerzése van folyamatban, beállításuk szakaszosan történik. Június 14-én volt a városi ünnepség és ekkor köszöntöttük a pedagógusokat is. Június 15-én került aláírásra az Együttműködési Megállapodás a Terület- és Gazdaságfejlesztési Klaszter megalapításáról Budapest Liszt Ferenc Nemzetközi Repülőtér térségében. Június 24-én volt az Aeropark megnyitó ünnepsége, amelyen Hardy Mihály, a BA Zrt. kommunikációs igazgatója, Ughy Attila XVIII. kerületi polgármester és Vitézy Dávid, a Közlekedési Múzeum főigazgatója mellett én is köszöntöttem a megjelenteket.

Czibolya Zoltán képviselő: székházépítés és utánpótlás centrum építésének a TAO-s pályázat részében annyi előrelépés történt (ezt két ütemben engedte megépíteni az MLSZ), az első ütem teljes TAO részét, ami 110 millió forint, összeszedte a klub. Emellett a második ütemhez közel 20 millió forintot sikerült összeszednie a klubnak. Ez örömteli számunkra, természetesen ebben rengeteg munka van.

Szlahó Csaba polgármester: szavazásra teszem fel a tájékoztató elfogadását.

**169/2017. (VI.29.) határozat**

**Vecsés Város Önkormányzatának Képviselő-testülete a két ülés között történt fontosabb eseményekről szóló tájékoztatót elfogadja.**

(9 igen szavazat, egyhangú)

**2. napirendi pont:**

Beszámoló a Képviselő-testület lejárt határidejű határozatainak végrehajtásáról

Előterjesztő: Szlahó Csaba polgármester

Szlahó Csaba polgármester: az előterjesztés kiküldésre került. Szavazásra teszem fel a beszámoló elfogadását.

**170/2017. (VI.29.) határozat**

**Vecsés Város Önkormányzatának Képviselő-testülete a lejárt határidejű határozatainak végrehajtásáról szóló beszámolót elfogadja.**

(9 igen szavazat, egyhangú)

**3. napirendi pont:**

Javaslat Vecsés Város Településképi Arculati Kézikönyve, a településképi rendelete és ezzel kapcsolatban a VÉSZ módosítására vonatkozó tervezési szerződés megkötésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: elnök úr távollétében ismertetem a Gazdasági Bizottság állásfoglalását. A bizottság tárgyalta az előterjesztést és elfogadásra javasolja a Képviselő-testületnek.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: környező településeken érdeklődtem és hasonló összegeket mondtak. Szavazásra teszem fel a határozati javaslat elfogadását.

**171/2017. (VI.29.) határozat**

1. **Vecsés Város Önkormányzatának Képviselő-testülete a 156/2017.(V.30.) határozatával összhangban úgy dönt, hogy Vecsés Város Településképi Arculati kézikönyve, településképi rendeletének tervezete és ezzel összefüggésben Vecsés Város Helyi Építési Szabályzatáról szóló 6/2016. (IV.28.) önkormányzati rendelet módosításának elkészítésével a legkedvezőbb ajánlatot adó Z.É. Műhely Területfejlesztési és Urbanisztikai Tervező és Tanácsadó Kft-t (3123 Cered, Vörösmarty u. 4.) bízza meg.**
2. **A Képviselő-testület az 1. pontban foglalt döntés végrehajtása érdekében bruttó 3.937.000,- Ft összeget biztosít az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. melléklet 1.8.1. Általános tartalék előirányzat terhére.**
3. **A Képviselő-testület felkéri a polgármestert, hogy a tervezési szerződést kösse meg az Z.É. Műhely Területfejlesztési és Urbanisztikai Tervező és Tanácsadó Kft-vel.**

**Határidő: azonnal,**

**szerződéskötésre: a döntést követő 30 napon belül**

**Felelős: Szlahó Csaba**

**polgármester**

(9 igen szavazat, egyhangú)

**4. napirendi pont:**

Javaslat Vecsés Város Településszerkezeti Terve és Helyi Építési Szabályzata módosításának előkészítésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek az 1. határozati javaslatot, a 2. határozati javaslatot nem javasolja elfogadásra.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja mindkét határozati javaslatot a Képviselő-testületnek.

Szlahó Csaba polgármester: az iskola kérte és praktikus is, hogy a megvásárolt szomszédos telket azonos építési övezetbe soroljuk az iskolával. A második határozati javaslat magánkezdeményezés, amivel úgy gondolom nincsen baj, de nem ilyen sürgős, ráérünk ezzel foglalkozni. Ez a terület pont Gyállal szomszédos, ameddig az út engedélyek nincsenek meg, addig jó lenne halasztani.

Szabó Attila képviselő: a fejlesztésekkel kapcsolatban, ameddig nem épül meg a 0202-es út figyeljünk oda, mert csúcsidőben már szinte járhatatlan Vecsés.

Szlahó Csaba polgármester: szavazásra teszem fel az 1. határozati javaslat elfogadását.

**172/2017. (VI.29.) határozat**

1. **Vecsés Város Önkormányzatának Képviselő-testülete Vecsés Város Településszerkezeti Tervére vonatkozó 94/2016. (IV.26.) határozatának és Vecsés Város Helyi Építési Szabályzatáról szóló 6/2016. (IV.28.) önkormányzati rendeletének módosítását kezdeményezi**

**a Grassalkovich Antal Német Nemzetiségi és Kétnyelvű Általános Iskola**

**Fő út 90-92. (749 hrsz.) és a mellette lévő Fő út 94. (754 hrsz.) telkek azonos,**

**Vt-1 jelű építési övezetbe sorolására**

**vonatkozóan.**

1. **A Képviselő-testület felkéri a polgármestert, hogy intézkedjen a tervmódosítás, a partnerségi és szakmai egyeztetés megindításáról.**

**Határidő: a partnerségi és szakmai egyeztetés megindítására és az intézkedés megkezdésére a döntést követő 15 napon belül**

**Felelős: Szlahó Csaba**

**polgármester**

(9 igen szavazat, egyhangú)

Szlahó Csaba polgármester: szavazásra teszem fel a 2. határozati javaslat elfogadását.

**173/2017. (VI.29.) határozat**

**Vecsés Város Önkormányzatának Képviselő-testülete úgy dönt, hogy elutasítja azt a kezdeményezést, hogy a Határ út és a tervezett Alacskai út közötti 0203/37 és 0203/38 hrsz-ú ingatlanok Gksz-2 jelű gazdasági területbe sorolása és építési övezete módosuljon Vecsés Város Településszerkezeti Tervére vonatkozó 94/2016. (IV.26.) határozatában és Vecsés Város Helyi Építési Szabályzatáról szóló 6/2016. (IV.28.) önkormányzati rendeletének módosításában.**

**Határidő: azonnal**

**Felelős: Szlahó Csaba**

**polgármester**

(0 igen szavazat, 5 nem szavazat, 4 tartózkodás)

**5. napirendi pont:**

Javaslat Vecsés Város Településszerkezeti Terve és Helyi Építési Szabályzata módosítására vonatkozó tervezési szerződés megkötésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Várszegi Csaba Környezetvédelmi Bizottság elnöke: a Környezetvédelmi Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**174/2017. (VI.29.) határozat**

1. **Vecsés Város Önkormányzatának Képviselő-testülete úgy dönt, hogy a 145-146/2017. (V.30.), 148-155/2017. (V. 30.), 172/2017. (VI.29.) határozatok alapján kezdeményezett, Vecsés Város Településszerkezeti Tervére vonatkozó 94/2016. (IV.26.) határozat és Vecsés Város Helyi Építési Szabályzatáról szóló 6/2016. (IV.28.) önkormányzati rendelet módosítására vonatkozó tervezési munkával a legkedvezőbb ajánlatot adó URBANITAS Kft-t (1111 Budapest, Stoczek u. 19.) bízza meg.**

**A tervezési munka díja összesen 4.100.000,- Ft + ÁFA, amely összegből az Önkormányzatot 2.788.000,- Ft + ÁFA összeg terheli.**

1. **A Képviselő-testület az 1. pontban foglalt döntés végrehajtása érdekében bruttó 3.540.760,- Ft összeget biztosít az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. melléklet 1.8.1. Általános tartalék előirányzat terhére.**
2. **A Képviselő-testület felkéri a polgármestert, hogy a tervezési szerződést kösse meg az URBANITAS Kft-vel.**

**Határidő: azonnal;**

**szerződéskötésre: a döntést követő 30 napon belül**

**Felelős: Szlahó Csaba**

**polgármester**

(9 igen szavazat, egyhangú)

**6. napirendi pont:**

Javaslat pótelőirányzatok biztosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**175/2017. (VI.29.) határozat**

1. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III. 02.) önkormányzati rendelet 7.2. számú melléklet 1.1.5. sora terhére bruttó **15.000.000,- Ft** összegben pótelőirányzatot biztosít a **Petőfi Sándor Római Katolikus Általános Iskola és Gimnázium** épületének szigetelésére.
2. Vecsés Város Önkormányzatának Képviselő-testülete úgy dönt, hogy az Önkormányzat 2016. évi zárszámadásáról szóló 11/2017. (V. 31.) önkormányzati rendelet 16. számú melléklet I/33 sora terhére 4.000.000,- Ft összegben pótelőirányzatot biztosít az alábbiak szerint:

* **VFC** részérepálya felújítására bruttó **4.000.000,- Ft** összegben.

1. Vecsés Város Önkormányzatának Képviselő-testülete úgy dönt, hogy az Önkormányzat 2016. évi zárszámadásáról szóló 11/2017. (V. 31.) önkormányzati rendelet 16. számú melléklet I/32 sora terhére bruttó **850.000,- Ft** összegben pótelőirányzatot biztosít

* a **Dobro Horses Kft.** részére bruttó **350.000,- Ft** összegben Dobrovitz József világbajnokságon való részvételére.
* **„Megmaradunk 3000” Vecsés Magyar Kultúrája Ápolásáért Alapítvány** részére aVIII. toscanai Nyári Folklór Napokon való részvételre bruttó **500.000,- Ft** összegben.

1. Vecsés Város Önkormányzatának Képviselő-testülete úgy dönt, hogy az Önkormányzat 2017. évi költségvetéséről szóló 3/2017. (III.02.) önkormányzati rendelet 3.2. melléklet 1.8.1. sora terhére **6.500.000,- Ft** összegben pótelőirányzatot biztosít az alábbiak szerint:

- a **Vecsési Egészségügyi Szolgálat** fejlesztési és működési költségeire mindösszesen bruttó **5.000.000,-** **Ft** (működésre: 3.429.000,- Ft; fejlesztésre: 1.571.000,- Ft) összegben.

- a **Vecsési Református Egyházközség** részére a Gyülekezeti Ház felújítására bruttó **1.500.000,- Ft** összegben.

1. A Vecsési Református Egyházközség, a „Megmaradunk 3000” Vecsés Magyar Kultúrája Ápolásáért Alapítvány, Dobro Horses Kft., a VFC és a Petőfi Sándor Római Katolikus Általános Iskola és Gimnáziumtekintetében a támogatások összegének biztosítására kizárólag támogatási megállapodás alapján kerülhet sor, melyet a Polgármesteri Hivatal Titkárságán kell megkötni.
2. A Képviselő-testület felkéri a Polgármestert, hogy gondoskodjon a 2017. évi költségvetési rendelet módosítására vonatkozó előterjesztés elkészíttetéséről és a Képviselő-testület elé terjesztéséről.

**Határidő: azonnal;**

**a kérelmezők értesítésére: a döntést követő 8 napon belül;**

**a költségvetési rendelet módosítására: a Képviselő-testület 2017. III. negyedévi rendeletmódosítása**

**Felelős: Szlahó Csaba**

**polgármester**

(9 igen szavazat, egyhangú)

**7. napirendi pont:**

Javaslat a Vecsés, Előd u. 81. sz., 5874 hrsz. alatti ingatlanra bejegyzett elidegenítési és terhelési tilalom törlésére

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottság elnökét, ismertesse bizottsága állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**176/2017. (VI.29.) határozat**

1. **Vecsés Város Önkormányzata Képviselő-testülete úgy dönt, hogy a 2220 Vecsés, Előd u. 81. sz., 5874 helyrajzi számon nyilvántartott ingatlan tulajdoni lapján szereplő Vecsés Város Önkormányzat jogosult javára bejegyzett beépítési kötelezettség, valamint elidegenítési és terhelési tilalom törlésre kerüljön.**
2. **A Képviselő-testület felkéri a polgármestert, hogy az 1. pontban hozott döntés végrehajtása érdekében a Monori Járási Hivatal Földhivatali Osztályára a törlési kérelmet nyújtsa be.**

**Határidő: azonnal;**

**a Földhivatal Osztályra történő törlési kérelem benyújtására: a döntést követő 5 napon belül**

**Felelős: Szlahó Csaba**

**polgármester**

(9 igen szavazat, egyhangú)

**8. napirendi pont:**

Javaslat a 18/2017. (I.24.) határozat módosítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és elfogadásra javasolja a Képviselő-testületnek.

Mohainé Jakab Anikó jegyző: törvényességi észrevétel érkezett egy januári határozatra, amiben a Képviselő-testület a polgármester fizetését, melyet jogszabály állapít meg, tudomásul vette, a költségtérítését pedig megállapította illetménye és a nyelvpótléka összegének 10%-ában. A Kormányhivatal álláspontja, hogy a nyelvpótlék nem képezi az illetmény részét, így költségtérítés számításánál sem szabad figyelembe venni.

Szlahó Csaba polgármester: szavazásra teszem fel a határozati javaslat elfogadását.

**177/2017. (VI.29.) határozat**

1. **Vecsés Város Önkormányzatának Képviselő-testülete úgy dönt, hogy a polgármester illetményéről, költségtérítéséről szóló 18/2017. (I.24.) határozat 1. pontjában a**

**„havi bruttó 736.669,- Ft (698.019,- Ft + 38.650,- Ft idegennyelv-tudási pótlék), költségtérítése illetménye 15 %-a, havi bruttó 110.500,- Ft”**

**szövegrész helyébe az alábbi szövegrész lép:**

**„havi bruttó 698.000,- Ft, ezen felül havi bruttó 38.650,- Ft idegennyelv-tudási pótlék illeti meg. A költségtérítése az illetménye 15 %-a: havi bruttó 104.700,- Ft.”**

1. **A Képviselő-testület felkéri a jegyzőt, gondoskodjon a szükséges okmányok elkészíttetéséről és az 1. pontban foglalt döntésről értesítse a Pest Megyei Kormányhivatalt.**

**Határidő: azonnal;**

**okmányok elkészíttetése: döntést követő 15 napon belül;**

**Kormányhivatal értesítése: a döntést követő 30 napon belül**

**Felelős: Mohainé Jakab Anikó**

**jegyző**

(8 igen szavazat, 1 tartózkodás)

**9. napirendi pont:**

Javaslat pályázati kiírásra a Semmelweis Bölcsőde intézményvezetői állására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Saska Istvánné Szociális Bizottság elnöke: a Szociális Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**178/2017. (VI.29.) határozat**

1. **Vecsés Város Önkormányzatának Képviselő-testülete úgy dönt, hogy a Semmelweis Bölcsőde (2220 Vecsés, Mária u. 1.) intézményvezetői állásának betöltésére pályázatot ír ki a határozat melléklete szerinti felhívással.**
2. **Felkéri a polgármestert, hogy gondoskodjon a pályázati kiírás szakközlönyben, a kormányzati személyügyi igazgatási feladatokat ellátó szerv internetes oldalán és az Önkormányzat internetes oldalán történő megjelentetéséről.**
3. **Felkéri a polgármestert, hogy a döntésről értesítse az érintett intézmény vezetőjét.**

**Határidő: a döntést követő 15 napon belül**

**Felelős: Szlahó Csaba**

**polgármester**

(9 igen szavazat, egyhangú)

**10. napirendi pont:**

Beszámoló a Vecsés Közrendjéért és Közbiztonságáért Közalapítvány 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek, ennek ellenére eléggé hiányosnak találta.

Szlahó Csaba polgármester: szavazásra teszem fel a határozati javaslat elfogadását.

**179/2017. (VI.29.) határozat**

**Vecsés Város Önkormányzatának Képviselő-testülete Vecsés Közrendjéért és Közbiztonságáért Közalapítvány 2016. évi beszámolóját elfogadja.**

(9 igen szavazat, egyhangú)

**11. napirendi pont:**

Beszámoló a Vecsés Tájékoztatásáért Közalapítvány 2016. évi munkájáról

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Gazdasági Bizottsági tag: a Gazdasági Bizottság tárgyalta az előterjesztést és elfogadásra javasolja a Képviselő-testületnek.

dr. Lugosi Mária Oktatási Bizottság elnöke: az Oktatási Bizottság tárgyalta az előterjesztést és elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**180/2017. (VI.29.) határozat**

**Vecsés Város Önkormányzatának Képviselő-testülete Vecsés Tájékoztatásáért Közalapítvány 2016. évi beszámolóját elfogadja.**

(9 igen szavazat, egyhangú)

**12. napirendi pont:**

Javaslat pályázat benyújtására az MLSZ Országos Pályaépítési Programjához kapcsolódó nagyméretű műfüves pálya kialakítására

Előterjesztő: Szlahó Csaba polgármester

Szlahó Csaba polgármester: az előterjesztés írásos, kiküldésre került. Felkérem az érintett bizottságok elnökeit, ismertessék bizottságaik állásfoglalását.

Czibolya Zoltán Sport Bizottság elnöke: a Sport Bizottság tárgyalta az előterjesztést és elfogadásra javasolja a Képviselő-testületnek, azzal a kitétellel, hogy ha az önrészt a 2018. évi költségvetésben nem tudjuk biztosítani, akkor visszamondjuk a pályázatot. A Gazdasági Bizottság tárgyalta az előterjesztést és elfogadásra javasolja a Képviselő-testületnek szintén ugyanezekkel a feltételekkel.

Oláh László Pénzügyi Bizottság elnöke: a Pénzügyi Bizottság tárgyalta az előterjesztést és a Sport és Gazdasági Bizottsági ülésen elhangzott kitételekkel szintén elfogadásra javasolja a Képviselő-testületnek.

Szlahó Csaba polgármester: szavazásra teszem fel a határozati javaslat elfogadását.

**181/2017. (VI.29.) határozat**

1. **Vecsés Város Önkormányzatának Képviselő-testülete úgy dönt, hogy pályázatot nyújt be a Magyar Labdarúgó Szövetség felhívására a Vecsés 0291/2 hrsz-ú un Sándor-tanya területén egy 68x105 (72x11m) nagyságú műfüves labdarúgó pálya létesítésére.**
2. **A pályázat becsült összköltsége: bruttó 182.000.000,- Ft. A Képviselő-testület előzetes kötelezettséget vállal arra, hogy az Önkormányzat 30%-os önrészét, azaz bruttó 54.000.000,- Ft-ot az Önkormányzat 2018. évi költségvetésében biztosítja.**
3. **A Képviselő-testület úgy dönt, hogy a 200.000,- Ft összegű pályázati biztosítékot az Önkormányzat 2017. évi költségvetéséről szóló 3/2017.(III. 02.) önkormányzati rendelet 3. sz. melléklet 1.8.1 általános tartalék előirányzat terhére biztosítja.**
4. **A Képviselő-testület felhatalmazza a Polgármestert, hogy Együttműködési megállapodásokat írjon alá a projekt kapcsán az MLSZ-el és a Vecsési Futball Clubbal.**

**Határidő: - a pályázat benyújtására 2017. július 05.**

**- a biztosíték befizetése azonnal;**

**- a pályázat önrészének biztosítása a 2018. évi költségvetési rendelet Képviselő-testület általi elfogadása;**

**- Együttműködési megállapodások aláírásra, a pályázat szerint**

**Felelős: Szlahó Csaba**

**polgármester**

(9 igen szavazat, egyhangú)

**13. napirendi pont:**

Kérdés

Szabó Attila képviselő: a Zöldfa utca építésével kapcsolatos lenne az észrevételem. Véleményem szerint olyan keskeny, hogy két autó nem fog elférni rajta. Tudom, hogy az előírt szabványnak megfelel, de nem gondolnám, hogy nekünk ehhez ragaszkodnunk kellene. Csak 10-10 cm-ről lenne szó. Miért nem szélesebb ennyivel?

Szlahó Csaba polgármester: 4 méter plusz a szegély, bőven elfér minden autó ennyi területen. Ha nagyon szélesre vesszük, akkor gyorsan hajtanak át rajta, az sem jó.

Oláh László képviselő: a Széchenyi utcában mikor kerülnek le a 30-as sebességkorlátozó táblák?

Szlahó Csaba polgármester: jogalapot keres a bíróság a perre.

**14. napirendi pont:**

Közérdekű bejelentés

Tóth Judit képviselő: az Együtt Vecsési Szervezete nevében tiltakozom a 2017. július 8-án, Vecsésen a Pozsonyi csata ünnepségére bejelentett, nyíltan fajvédő szélsőjobboldali mozgalom zászlóbontása ellen, mert minden jóérzésű, demokrata, humánusan gondolkodó emberben visszatetszést kelt a legsötétebb náci időket idéző rasszista felhívás, mely a facebookon is terjedő, erre a rendezvényre invitáló kampány videó üzeni. Tudomásul vesszük, hogy az önkormányzattól az ünnepség bejelentése miatt területfoglalási engedélyre nincs szükség, a rendezvényt betiltani nem lehet, azt a rendőrségnek kötelező biztosítani és biztosítani is fogja. Ugyanakkor fontosnak tartjuk, hogy Vecsés igazi értékeiről, hagyományairól, saját élt és élő művészeiről, alkotásairól, békés fejlődéséről, fesztiváljairól legyen híres és szerepeljen a hazai sajtóban, ne azzal, hogy egy újabb rasszista szélsőjobbos mozgalom születésének ad otthont. Egyúttal javasoljuk, hogy a hivatalos vecsési rendezvénynaptárban csak önkormányzati események kapjanak helyet, hogy ne lehessen egy abban szereplő ünnepséget ilyen és ehhez hasonló célokra kisajátítani. Felhívunk minden demokratikusan gondolkodó józan vecsési szervezetet és lakost, hogy csatlakozzon tiltakozásunkhoz.

Szabó Attila képviselő: örömmel veszem tudomásul, hogy létezik az Együtt Vecsési Szervezete, eddig úgy gondoltam, hogy országosan létezik ilyen. Július 8-án a Pozsonyi csata megemlékezésének alkalmából olyan megtiszteltetés érte városunkat, hogy a betyársereg teljes létszámban fog részt venni a megemlékezésen. Beszédek fognak elhangzani és békés jelleget öltene ez a megemlékezés. Mindenkit szeretettel várunk.

Szlahó Csaba polgármester: milyen párt fog megalakulni?

Szabó Attila képviselő: semmilyen párt nem alakul meg, ez egy csacsiság.

Szlahó Csaba polgármester: és milyen mozgalom?

Szabó Attila képviselő: bejelenti működését egy új nacionalista radikális mozgalom.

Mohainé Jakab Anikó jegyző: július 3-tól, július 7-ig igazgatási szünet lesz a Polgármesteri Hivatalban.

**15. napirendi pont:**

Napirendi javaslat

Mohainé Jakab Anikó jegyző: következő bizottsági ülések és Képviselő-testületi ülés időpontja július 24-25.

Szlahó Csaba polgármester: a Képviselő-testület zárt ülésen folytatja munkáját.

k.m.f.

Szlahó Csaba Mohainé Jakab Anikó

polgármester jegyző

Jegyzőkönyvvezető:

Kun Csabáné